1523/04/2004 1(3)

LAUSUNTO

Oikeusministeriö PL 25
00023 Valtioneuvosto

SISÄASIAINMINISTERIÖ
RAJAVARTIOLAITOKSEN
ESIKUNTA
Oikeudellinen osasto
Helsinki
10 .9.2004
01T'. n''NiSTERIÖ
10. 09. 209
Qi, jb l_ ... _J OO ri
Ö{Öa,1=oo (o2oo1
oJÖ
Lausuntopyyntö 8.6.2004 OM 20/41/2003; OMO21:00/2003 OLJYPAASTOMAKSUTYORYHMAN MIETINTO
Sisäasiainministeriön rajavartio-osasto toteaa ensinnäkin kiitollisena, että sen edustaja on saanut osallistua laittomien öljypäästöjen maksuseuraamuksia selvittävän työryhmän työhön. Rajavartio-osasto, rajavartiolaitoksen johtoesikuntana, on pyytänyt alaisiltaan asiaan Iiittyviltä hallintoyksiköiltä asiasta sisäiset lausuntonsa. Niiden pohjalta rajavartio-osasto nyt esittää kunnioittaen oikeusministeriölle lausuntonaan asiassa seuraavaa:

Mietintöön sisältyy hallituksen esityksen luonnos, jolla muutettaisiin aluksista aiheutuvan vesien pilaantumisen ehkäisemisestä annettua lakia. Muutosesitykseen sisältyy ehdotus uudesta hallinnollisesta maksuseuraamuksesta — öljypäästömaksusta. Tämän hallinnollisen maksuseuraamuksen määräisi ehdotuksen mukaan rajavartiolaitos. Rajavartio-osasto toteaa, että tämä ehdotettu uusi ympäristön suojeluun liittyvä tehtävä sopii hyvin rajavartiolaitokselle ja sille jo säädettyjen muiden merellisten tehtävien yhteyteen. Ehdotettu uusi tehtävä on myös linjassa valmisteilla olevan lain rajavartiolaitoksesta kokonaisuudistuksen kanssa ja siihen liittyvän rajavartiolaitoksen rikostorjuntakyvyn kehittämisen kanssa.

Koska öljypäästömaksun suuruus perustuu paitsi päästön määrään, myös aluksen kokoon, on tärkeää, että rajavartiolaitos voi määrittää aluksen koon aina luotettavasti. Koska alukseen nousu aavalla merellä ei aina tämän seikan toteamiseksi tarkoituksenmukaista eikä edes mandollista, tulee rajavartiolaitoksella olla käyttöoikeudet tätä aluksen koon määrittämistä varten kaikkiin tarvittaviin kansallisiin ja kansainvälisiin alusrekistereihin.

Päästön määrän arvioinnin osalta todetaan, että maksuseuraamusten määräämisen tai määräämättä jättämisen koskevan harkinnan helpottamiseksi, ehdotuksen perusteluissa tulisi vielä pyrkiä täsmentämään minkälainen päästä on vähäinen ja mikä seuraamukseen johtava, koska ehdotuksen mukaan on kuitenkin tarkoitus puuttua myös alle 50 litran päästöihin.

Öljypäästöjen määrän arviointiin eli öljylauttojen koon arviointiin käytettävää laitteistoa on vain rajavartiolaitoksen lentokoneissa. Uuden tehtävän tehokas suorittaminen	edellyttää	siten	jossain	määrin	lentokonekaluston
RAJAVARTIOLAITOKSEN ESIKUNTA, PL 3, 00131 Helsinki, puhelin 020 410 6511, telekopio 020 410 6755

2
päivystysjärjestelyjen laajentamista ainakin avovesikaudella. Tästä aiheutuu rajavartiolaitokselle lisäkustannuksia.

Öljypäästömaksuseuraamusten määräämiseen liittyvän asian tutkintaa varten rajavartiolaitoksen asiaa hoitavien hallintoyksiköiden on koulutettava yhteensä noin 5 henkilöä tätä varsinaista tutkintatehtävän ja siihen liittyvien tiedoksianto- ym tehtäviä varten. Jossain määrin suppeampaa rajavartiolaitoksen johtamisjärjestelmän läpileikkaavaa kouluttamista on myös annettava muulle
kyseisten hallintoyksiköiden henkilökunnalle. Vastaavasti öljypäästöjen havainnoinnin, näytteiden oton ja erityisesti päästön määrän arvioinnin avainhenkilöstölle eli rajavartiolaitoksen koko lentävälle henkilöstölle joudutaan antamaan ehdotukseen sisältyvän uuden rajavartiolaitoksen tehtävän edellyttämä koulutus. Myös tämä aiheuttaa rajavartiolaitokselle lisäkustannuksia.

Mikäli rajavartiomiehet myös joutuvat käytännössä itse ottamaan epäillyistä öljypäästöistä näytteitä edellyttää näytteiden oikeaoppinen ottaminen ja taltiointi kouluttamista sekä varsinaisen näytteenottokaluston hankintaa. Joko nyt lausuttavana olevaan hallituksen esitykseen tai sitä koskeviin mandollisiin soveltamisohjeisiin tulisi myös luoda mandollisimman selkeät perusteet sille mikä on käytännössä riittävä näyttö öljypäästömaksuseuraamuksen määräämiselle.

Yleisperusteluja esitetään hieman tarkistettavaksi sivulla 12 kohdassa päätöksenteko ja menettely siltä osin että todettaisiin näytteiden analysoinnin olevan keskeisesti Suomen ympäristökeskuksen vastuulla. Sisäsaaristoa lukuun ottamatta merellä tapahtuvien päästöjen todistusaineistojen hankkiminen on käytännössä mandollista tehdä vain rajavartiolaitoksen kalustolla eikä aina ole tarkoituksenmukaista tai mandollista kuljetuttaa paikalle ympäristökeskuksen edustajaa tätä tehtävää varten.

Toisaalta Suomen ympäristökeskuksen rooli näytteiden analysoijana ja asiantuntijana tulisi menettelytapojen selkeyttämiseksi näkyä ellei itse lakitekstissä, niin perusteluissa siten, että ennen kuin rajavartiolaitos määräisi öljypäästömaksun se, milloin siihen tarvetta on, kuulisi ympäristökeskusta päästön määrästä sekä vahingollisuudesta ja ympäristövaikutuksista.

Esitetään, että valmisteltuun hallituksen esitykseen myös lisätään selkeä velvoite muille viranomaisille avustaa ja antaa virka-apua rajavartiolaitokselle tälle säädettäväksi ehdotetun uuden tehtävän suorittamiseksi.

Kaakkois-Suomen rajavartioston toimialueella öljypäästömaksuseuraamuksen määrääminen voi käytännössä tulla kysymykseen vain suppealla Virolanden kuntaan kuuluvalla merialueella. Merivartiostojen merellisen erityisasiantuntemuksen ja rajavartiolaitoksen tehtävään koulutettavan henkilöstön koulutuskustannusten säästämiseksi esitetään ehdotuksen 19 e pykälän 1 momentin toista lausetta tarkistettavaksi kuulumaan: Rajavartiolaitoksessa asiasta päättää merivartioston komentaja, apulaiskomentaja tai meritoimiston päällikkö.

Öljypäästöjen ominaisuuksien arviointi, näytön hankkiminen, maksumääräyksen määrääminen, aluksen mandollinen pysäyttäminen, vakuuksien hyväksyminen ja muu asiaan liittyvä julkisen vallan käyttö edellyttää toimivaltaisen henkilöstön perusteellista kouluttamista uuteen tehtävään sekä yksiselitteisen toimintaa säätelevän ohjeistuksen laatimisen. Tehtävän kouluttaminen, ohjeistus ja tarvittavat maksu- ja tiedonantolomakkeet tulee toteuttaa ja valmistaa hyvissä ajoin ennen ehdotetun lakimuutoksen voimaansaattamista. Ehdotetaankin, että oikeusministeriön johdolla ainakin ympäristöviranomaisten ja rajavartiolaitoksen

3
edustajien kesken ryhdytään hyvissä ajoin ja ennen hallituksen esityksen antamista eduskunnalle valmistelemaan edellä mainittuja asioita.

Rajavartiolaitoksen apulaispäällikkö Kenraalimajuri

Jaakko Kaukanen

Ylitarkastaja	Reijo Lahtinen
TIEDOKSI
K-SR SLMV LSMV VLLV
RVLE osastot